# ΕΛΛΗΝΙΚΗ ΔΗΜΟΚΡΑΤΙΑ Μαρούσι, 29-3-2021

ΕΙΡΗΝΟΔΙΚΕΙΟ ΑΜΑΡΟΥΣΙΟΥ

Τηλ. 210-8020312, -6142032, -6142034,

 -8068888,- 6140167.

e-mail: eiramaro@otenet.gr

 eirinodikeioamarousiou@gmail.com

  **Αριθμός:31/2021**

 **ΠΡΑΞΗ**

Σύμφωνα με την με αριθμό Δ1α/Γ.Π.οικ.18877 /27-3-2021 (ΦΕΚ 1194 τ.Β΄) ΚΥΑ: “ ΄Εκτακτα μέτρα προστασίας της δημόσιας υγείας από τον κίνδυνο περαιτέρω διασποράς του κορωνοϊού COVID-19 στο σύνολο της Επικράτειας για το διάστημα από την **Δευτέρα 29 Μαρτίου 2021 και ώρα 6.00 έως και την Δευτέρα 5 Απριλίου 2021” και ώρα 6.00 '':**

 ''...3.α) *Αναστέλλονται προσωρινά:*

*αα)Οι δίκες ενώπιον των πολιτικών και ποινικών δικαστηρίων,αβ) οι νόμιμες και δικαστικές προθεσμίες για τη διενέργεια διαδικαστικών πράξεων και άλλων ενεργειών ενώπιον των υπηρεσιών των δικαστηρίων και των εισαγγελιών ,καθώς και της παραγραφής των συναφών αξιώσεων,*

*αγ)οι,κατά τις κείμενες διατάξεις,διαδικασίες αναγκαστικής εκτέλεσης και της διενέργειας πλειστηριασμών.*

*β)Εξαιρούνται από την εφαρμογή της περ. α): βα,ββ*

*βα)Οι προθεσμίες που προβλέπονται στα άρθρα 215,237,238 ΚπολΔ.*

*ββ)οι δίκες της τακτικής διαδικασίας,οι οποίες εκδικάζονται σύμφωνα με τις διατάξεις του ν.4335/2015(Α΄87).*

*βγ) Η χορήγηση και ανάκληση προσωρινών διαταγών, οι οποίες γίνονται χωρίς κλήτευση του αντιδίκου. Οι προσωρινές διαταγές που έχουν χορηγηθεί και έχουν ισχύ έως τη συζήτηση της υπόθεσης, παρατείνονται οίκοθεν με απόφαση του Προέδρου Υπηρεσίας, ο οποίος ορίζει τη διάρκεια της παράτασης των προσωρινών διαταγών.*

*βιδ) η δημοσιέυση των αποφάσεων.*

Σε εφαρμογή των ανωτέρω διατάξεων, από την Δευτέρα 29-3-2021 έως και την Δευτέρα 5-4-2021 και ώρα 6.00 στο Ειρηνοδικείο Αμαρουσίου:

1) Θα δικάζονται μόνο οι υποθέσεις χορήγησης και ανάκλησης προσωρινών διαταγών χωρίς κλήτευση του καθού. Οι προσωρινές διαταγές που έχουν χορηγηθεί και έχουν ισχύ έως τη συζήτηση της υπόθεσης, παρατείνονται οίκοθεν με απόφαση του Ειρηνοδίκη Υπηρεσίας ο οποίος ορίζει τη διάρκεια της παράτασης των προσωρινών διαταγών.

2) **Θα δικάζονται οι δίκες της τακτικής διαδικασίας** ,σύμφωνα με τις διατάξεις του **ν.4335/2015.**

3)**Δεν αναστέλλονται οι προθεσμίες των άρθρων 215,237,238 Κπολ.Δ.**

4) Θα πραγματοποιείται μόνο κατάθεση δικογράφων ασφαλιστικών μέτρων ή εκουσίας δικαιοδοσίας και λήψη αντιγράφων αυτών, μόνο εφόσον σε αυτά υπάρχει αίτημα χορήγησης ή ανάκλησης προσωρινής διαταγής καθώς και αυτοτελή δικόγραφα χορήγησης ή ανάκλησης προσωρινών διαταγών.

5) Στις διαδικασίες για τις οποίες λειτουργεί η ηλεκτρονική κατάθεση δικογράφων (νέα τακτική διαδικασία-περιουσιακές διαφορές), η κατάθεση αυτών συνεχίζει να εξυπηρετείται ηλεκτρονικά. **Δεν θα πραγματοποιείται κατάθεση δικογράφου με φυσική παρουσία πλην των αναφερομένων στη περίπτωση 4.**

6) Δεν πραγματοποιείται η κατάθεση αιτήσεων έκδοσης Διαταγών Πληρωμής και Διαταγών Απόδοσης χρήσης μισθίου, ούτε χορηγούνται απόγραφα.

7) Το αρχείο δεν θα εξυπηρετεί.

8) Δεν συζητούνται συναινετικές προσημειώσεις.

9) Δεν θα πραγματοποιούνται δηλώσεις τρίτου.

10) Δεν θα πραγματοποιούνται δηλώσεις αποποίησης κληρονομιάς.

11)Θα δημοσιεύονται αποφάσεις.

12)Θα πραγματοποιούνται **ένορκες βεβαιώσεις**,που προσάγονται προαποδεικτικώς με τις προτάσεις ,**μόνο κατόπιν κλήσεως**.

13)Θα χορηγείται νομική βοήθεια, μόνο για την κατάθεση αιτήσεων ασφαλιστικών μέτρων και αιτήσεων εκουσίας δικαιοδοσίας ,εφόσον υπάρχει αίτημα για χορήγηση και ανάκληση προσωρινής διαταγής.

14)Στο Τμήμα της Προανάκρισης,θα διεκπεραιώνονται **μόνο** οι επείγουσες και κατεπείγουσες δικογραφίες.

**Χορηγούνται**,όσα πιστοποιητικά εκδίδονται **ηλεκτρονικά,**δηλαδή πιστοποιητικά,περί μη δημοσίευσης διαθήκης,περί μη αποποίησης και περί μη άσκησης ενδίκων μέσων και ανακοπών.

ΟΙ ΕΙΣΕΡΧΟΜΕΝΟΙ ΣΤΟ ΚΑΤΑΣΤΗΜΑ ΤΟΥ ΕΙΡΗΝΟΔΙΚΕΙΟΥ, ΠΑΡΑΚΑΛΟΥΝΤΑΙ ΟΠΩΣ ΤΗΡΟΥΝ ΤΑ ΠΡΟΒΛΕΠΟΜΕΝΑ ΜΕΤΡΑ ΑΣΦΑΛΕΙΑΣ, ΄ΗΤΟΙ:

1.Χρήση μάσκας σε όλους τους χώρους και αντισηπτικό.

2. Είσοδος στους χώρους των γραφείων επιτρέπεται, κάθε φορά, σε ένα άτομο.

3.Μη υπέρβαση του αριθμού των δεκαπέντε (15) ατόμων στις αίθουσες των δικαστηρίων.

 Η Δευθύνουσα το Ειρηνοδικείο Αμαρουσίου

 ΑΝΔΡΙΑΝΗ ΜΠΑΪΡΑΚΤΑΡΗ